Tolong jelaskan mengenai Data (kumpulan muzik) dalam bahasa melayu

Kumpulan Data  merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu. Data yang bermaksud ‘Dari Utara’ pada awalnya dianggotai enam orang tetapi yang kekal hanya empat saja iaitu Rashidi Rashid (vokalis), Matt Data (dram), Shahril Kuzairi (bass) dan Mohd Hanif (gitar).

Kumpulan Data telah ditubuhkan di Pulau Pinang pada 1988. Ia dianggotai Matt Data, Hanif, Sharil dan Shidi (penyanyi). Kumpulan Data ini mula mencipta nama setelah berjaya melahirkan album hit Sayu, diikuti album kedua Tunduk Mengalah, Kasihku Tetap Abadi album ketiga dan Rahsia Kesabaranku album ke empat.

Meskipun kumpulan ini kurang menonjol dan jarang diangkat sebagai personaliti hiburan yang popular disebabkan kesibukan mereka sebagai penghibur kelab malam, namun lagu-lagu kumpulan Data mendapat tempat secara meluas. Antara lagu-lagu hit Data dan popular sehingga ke hari ini seperti Nyanyian Rindu Buat Kekasih, Tunduk Mengalah, Permasuri, Ku Menanti Ku Menangis, Sayangku dan yang paling terbaru Bila Sudah Sayang (2019)

Kumpulan Data kini sedang merancang untuk menghasilkan album penuh terbaru di bawah label syarikat rakaman MVM yang dinaungi mereka dan dijangkakan akan tetap mengekalkan konsep lagu-lagunya yang terdahulu.